CELEX: 62015FN0047
Language: et
Date: 2015-03-24 00:00:00
Title: Kohtuasi F-47/15: 24. märtsil 2015 esitatud hagi – ZZ versus komisjon

8.6.2015   
            
            
               ET
            
            
               Euroopa Liidu Teataja
            
            
               C 190/35
            
         24. märtsil 2015 esitatud hagi – ZZ versus komisjon
   (Kohtuasi F-47/15)
   (2015/C 190/41)
   Kohtumenetluse keel: prantsuse
   
      Pooled
   
   
      Hageja: ZZ (esindaja: advokaat É. Boigelot)
   
      Kostja: Euroopa Komisjon
   
      Hagi ese ja sisu
   
   Nõue tühistada otsus jätta rahuldamata taotlus anda tagasiulatuvalt alates hageja ja tema abikaasa abiellumise päevast hageja abikaasa, kes elab igal teisel nädalal oma elukohas, kahe lapse eest ülalpeetava lapse toetust ning kahju hüvitamise nõue.
   
      Hageja nõuded
   
   
               —
            
            
               tühistada 9. detsembri 2014. aasta otsus (teatavaks tehtud 16. detsembril 2014), kuid seda vaid osas, milles ametisse nimetav asutus – kes oli rahuldanud selles küsimuses esitatud kaebuse ja otsustanud õigesti tühistada 19. juuni 2014. aasta otsuse ning anda hagejale ülalpeetava lapse toetust ja sellest tulenevaid soodustusi – otsustas siiski mitte anda asjaomast toetust tagasiulatuvalt alates hageja abiellumise päevast, vaid nägi ette õiguse saada ülalpeetava lapse toetust ja sellest tulenevaid soodustusi alates 1. märtsist 2014 ehk selle kuu esimesel päeval, mil hageja esitas uuesti läbivaatamise taotluse;
            
         
               —
            
            
               igal juhul mõista kohtu täieliku pädevuse raames kostjalt tema eksimuse tõttu tekitatud kahju hüvitamiseks välja 33  375,99 euro suurune summa, mis võib menetluse käigus suureneda ning millele lisandub viivis kõnealustel aastatel Belgias kehtinud seadusjärgses intressimääras alates 1. septembrist 2011 kuni summa täieliku tasumiseni;
            
         
               —
            
            
               igal juhul mõista vastavalt Avaliku Teenistuse Kohtu kodukorra artikli 87 lõikele 1 kõik kohtukulud välja kostjalt.